CELEX: 32008R1175
Language: hr
Date: 2008-11-27 00:00:00
Title: Uredba Komisije (EZ) br. 1175/2008 od 27. studenoga 2008. o izmjeni i ispravku Uredbe (EZ) br. 1974/2006 o utvrđivanju detaljnih pravila za primjenu Uredbe Vijeća (EZ) br. 1698/2005 o potpori ruralnom razvoju iz Europskog poljoprivrednog fonda za ruralni razvoj (EPFRR)

03/Sv. 40
               
               
                  HR
               
               
                  Službeni list Europske unije
               
               
                  234
               
            32008R1175
      
                  L 318/6
               
               
                  SLUŽBENI LIST EUROPSKE UNIJE
               
            UREDBA KOMISIJE (EZ) br. 1175/2008
      od 27. studenoga 2008.
      o izmjeni i ispravku Uredbe (EZ) br. 1974/2006 o utvrđivanju detaljnih pravila za primjenu Uredbe Vijeća (EZ) br. 1698/2005 o potpori ruralnom razvoju iz Europskog poljoprivrednog fonda za ruralni razvoj (EPFRR)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Uredbu Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (1), a posebno njezin članak 91.,
      budući da:
      
                  (1)
               
               
                  Uredba (EZ) br. 1698/2005 uspostavlja jedinstveni pravni okvir za potporu ruralnom razvoju iz EPFRR-a diljem Zajednice. Uredba Komisije (EZ) br. 1974/2006 (2) nadopunila je taj okvir uvođenjem detaljnih provedbenih pravila.
               
            
                  (2)
               
               
                  Članak 57. stavak 2. Uredbe (EZ) br. 1974/2006 sadrži detalje o provedbi članka 88. Uredbe (EZ) br. 1698/2005 u vezi s pravilima korištenja državne potpore u slučaju financijskih doprinosa koje osiguravaju države članice kao nadopunu potpori Zajednice i članka 89. Uredbe (EZ) br. 1698/2005 u vezi s dodatnim nacionalnim financiranjem izvan područja uporabe članka 36. Ugovora. Primjereno je uključiti neke mjere koje se odnose na šumarstvo u ovaj članak. Nadalje, točku 9.B iz Priloga II. Uredbi (EZ) br. 1974/2006 potrebno je odgovarajuće izmijeniti.
               
            
                  (3)
               
               
                  Članak 63. stavak 8. Uredbe (EZ) br. 1974/2006 određuje detalje o razmjeni podataka između Komisije i država članica u slučajevima force majeure ili izvanrednih okolnosti, a posebno lošeg funkcioniranja sustava ili prekida u vezi. Kako bi se u potpunosti koristila dostupna tehnološka sredstva praktično je dozvoliti dostavljanje dokumenata drugim odgovarajućim elektroničkim sredstvima uz dostavu u papirnatom obliku.
               
            
                  (4)
               
               
                  Prilog V. Uredbi (EZ) br. 1974/2006 utvrđuje stope pretvorbe životinja u uvjetna grla iz članka 27. stavka 13. Uredbe (EZ) br. 1974/2006. U vezi sa stopom pretvorbe za „ostalu perad” dogodila se tiskarska pogreška. Kako bi se uzele u obzir specifičnosti određenih vrsta peradi potrebno je omogućiti povećanje stope pretvorbe. Potrebno je stoga prilagoditi Prilog V.
               
            
                  (5)
               
               
                  Članak 44.a Uredbe Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (3) obvezuje države članice da osiguraju godišnju naknadnu objavu imena korisnika Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) i iznose koje je korisnik preuzeo iz svakog od tih fondova. Uredba Komisije (EZ) br. 259/2008 od 18. ožujka 2008. o utvrđivanju detaljnih pravila za primjenu Uredbe Vijeća (EZ) br. 1290/2005 u pogledu objavljivanju informacija o korisnicima sredstava iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (4) predviđa pravila u pogledu sadržaja, oblika i datuma objave informacija o korisnicima. Drugi podstavak točke 2.1 Priloga VI. Uredbi (EZ) br. 1974/2006 utvrđuje neke obveze upravnog tijela u pogledu objave informacija o korisnicima koji primaju potpore iz programa za ruralni razvoj. Kako bi se izbjeglo preklapanje odredbi o istom predmetu, primjereno je izbrisati drugi podstavak točke 2.1 Priloga VI. Uredbi (EZ) br. 1974/2006.
               
            
                  (6)
               
               
                  Uredbu (EZ) br. 1974/2006 potrebno je odgovarajuće izmijeniti.
               
            
                  (7)
               
               
                  Mjere predviđene u ovoj Uredbi su u skladu s mišljenjem Odbora za ruralni razvoj,
               
            DONIJELA JE OVU UREDBU:
      Članak 1.
      Uredba (EZ) br. 1974/2006 mijenja se kako slijedi:
      
                  1.
               
               
                  Članak 57. stavak 2. zamjenjuje se sljedećim:
                  „2.   Programi za ruralni razvoj mogu uključivati državnu potporu čija svrha je osigurati financijski doprinos koji uplaćuju države članice kao nadopunu potpori Zajednice u skladu s člankom 88. Uredbe (EZ) br. 1698/2005 u korist mjera predviđenih člancima 25., 43. do 49. i 52. te Uredbe i aktivnosti u okviru mjera predviđenih člancima 21., 24., 28., 29. i 30. te Uredbe ili dodatno nacionalno financiranje u skladu s člankom 89. te Uredbe u korist mjera predviđenih člancima 25., 27., 43. do 49. i 52. te Uredbe i aktivnosti u okviru mjera predviđenih člancima 21., 24., 28., 29. i 30. te Uredbe, izvan područja uporabe članka 36. Ugovora, samo u slučaju da je državna potpora određena u skladu s točkom 9.B Priloga II. ovoj Uredbi.”
               
            
                  2.
               
               
                  U članku 63. stavak 8. zamjenjuje se sljedećim:
                  „8.   U slučajevima force majeure ili izvanrednih okolnosti, a posebno u slučaju lošeg funkcioniranja sustava ili prekida u vezi, države članice mogu dostaviti dokumente Komisiji u papirnatom obliku ili drugim primjerenim elektroničkim sredstvima. Takvo dostavljanje zahtijeva prethodnu i formalnu suglasnost Komisije.
                  Kad force majeure ili izvanredne okolnosti koje sprečavaju korištenje sustava prestanu, države članice će unijeti dotične dokumente u sustav. U tom slučaju, za datum slanja će se smatrati datum podnošenja dokumenata u papirnatom obliku ili drugim primjerenim elektroničkim sredstvima.”
               
            
                  3.
               
               
                  Prilozi II., V. i VI. se izmjenjuju u skladu s Prilogom ovoj Uredbi.
               
            Članak 2.
      Ova Uredba stupa na snagu sedmog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 27. studenoga 2008.
         
            
               Za Komisiju
            
            Mariann FISCHER BOEL
            
               Članica Komisije
            
         
      
      
         (1)  SL L 277, 21.10.2005., str. 1.
      
         (2)  SL L 368, 23.12.2006., str. 15.
      
         (3)  SL L 209, 11.8.2005., str. 1.
      
         (4)  SL L 76, 19.3.2008., str. 28.
      
         PRILOG
         Prilozi II., V. i VI. Uredbi (EZ) br. 1974/2006 se izmjenjuju kako slijedi:
         
                     1.
                  
                  
                     U Prilogu II., prvi podstavak točke 9.B zamjenjuje se sljedećim:
                     „Za mjere iz članaka 25., 27. (za potonji samo za dodatno nacionalno financiranje iz članka 89. Uredbe (EZ) br. 1698/2005), 43. do 49. i 52. Uredbe (EZ) br. 1698/2005 i aktivnosti u okviru mjera iz članaka 21., 24., 28., 29. i 30. te Uredbe koji ne spadaju u područje primjene članka 36. Ugovora, ili:
                     
                                 —
                              
                              
                                 navedite dodjeljuje li se potpora u skladu s Uredbom Komisije (EZ) br. 1998/2006 (*), ili
                              
                           
                                 —
                              
                              
                                 navedite registracijski broj i upućivanje na Uredbu o iznimci Komisije donesenu na temelju Uredbe (EZ) br. 994/98 po kojoj je mjera uvedena, ili
                              
                           
                                 —
                              
                              
                                 navedite broj zahtjeva i referentni broj pod kojim je Komisija proglasila mjeru sukladnom s Ugovorom, ili
                              
                           
                                 —
                              
                              
                                 navedite zbog kojih drugih razloga dotični program potpore predstavlja postojeću potporu u smislu članka 1. točke (b) Uredbe (EZ) br. 659/1999 uključujući postojeće mjere potpore u smislu pristupnih sporazuma.
                              
                           
                        (*)  SL L 379, 28.12.2006., str. 5.”"
						
                  
               
                     2.
                  
                  
                     U Prilogu V. red koji se odnosi na „ostalu perad” zamjenjuje se sljedećim:
                     
                                 „Ostala perad (**)
                                 
                              
                              
                                 0,03  LU
                              
                           
               
                     3.
                  
                  
                     U Prilogu VI. briše se drugi podstavak točke 2.1.
                  
               
            (**)  Ova stopa pretvorbe može se povećati uzimajući u obzir znanstvene dokaze koje je potrebno objasniti i odgovarajuće propisno opravdati u programima ruralnog razvoja.”